**УНИВЕРЗИТЕТ У НИШУ**

**ФАКУЛТЕТ УМЕТНОСТИ**

**ЦЕНТАР ЗА НАУЧНОИСТРАЖИВАЧКИ РАД САНУ И УНИВЕРЗИТЕТА У НИШУ** ОДСЕК ДРУШТВЕНИХ НАУКА



**Научни симпозијум ТРАДИЦИОНАЛНА ЕСТЕТСКА КУЛТУРА VIII: ЗАНАТ**

**Сажеци пријављених саопштења**

**Ниш, 29. новембар 2013, 11.00 сати Универзитет у Нишу, Универзитетски трг 2 Сала бр. 8 / приземље**

**Сретен Петровић**

[**icebadi@yahoo.com**](mailto:icebadi@yahoo.com)

**Етно-културолошка радионица Сврљиг – Београд**

**ЕСТЕТСКО И ФУНКЦИОНАЛНО, ЗАНАТСКО И ПРИМЕЊЕНО**

**Апстракт.** У раду се говори о разлици занатске израде предмета и естетског уметничког дела. У занатском раду *умеће*, тј. спретност руку и делање у складу са наученим правилима су одлучујући. Такав рад, свакако, може пратити и одређена естетска сензибилност предузетника. Предмети који се занатски израђују поседују наглашену функционалност – корисни су и употребљиви. У правој уметности, уколико и постоји нека „функционалност“, „употребљивост“ дела, на пример у архитектури, споменичкој скулптури, ове творевине опстају под велом „уметничких“ уколико моменти *функционалности,* *семантички слојеви,* а у односу на онај „естетски“,постоје искључиво као „спољашни“ – „у служби су естетске форме“! Отуда и питање да ли је и колико умесно разликовање *ликовног* и *примењеног уметника,* будући да за артефакте овог другог важи мерило функционалности, док би „чисти“ *уметник* следио принцип *оригиналног* и *слободног стварања.* Ствар је у томе што и *примењена уметност* може бити ствар талентованог ствараоца, тако да његов продукт осим што задовољава потребу тржишта може понети и високи естетски домет? Дакле, све зависи од тога колико је стваралац талентован, кадар да свом облику, поред осталог, подари естетску форму.

**Недељко Богдановић**

[**nedb@ni.ac.rs**](mailto:nedb@ni.ac.rs)

**Универзитет у Нишу,**

**Центар за научноистраживачки рад САНУ и Универзитета у Нишу**

**ЗАНАТ КАО ИДЕАЛ**

**Станка Янева**

**janeva\_@abv.bg**

**Институт за етнология и фолклористика с Етнографски музей**

**– Българска академия на науките, София**

**ФОРМИ НА ОРГАНИЗАЦИЯ И ОБУЧЕНИЕ НА БЪЛГАРСКИТЕ ЗАНАЯТЧИИ ПРЕЗ ХVІІІ – ХІХ ВЕК**

**Резюме.** В периода, определян често като възрожденски, българските художествени занаяти се развиват с бързи темпове и дават едни от най-добрите образци на изкуството. Политическите събития в турската империя, довели до относителна свобода на икономическите и културни процеси, светското и църковното строителство, развиващата се търговия, просветната дейност и други фактори стимулират занаятчийското производство. В тази епоха се формират художествени школи и центрове на занаятчийско производство, създават се и първите професионални организации, които имат съществена роля за стопанското и културно развитие на българските градове.

**Милина Ивановић-Баришић**

[**Milina.Barisic@ei.sanu.ac.rs**](mailto:Milina.Barisic@ei.sanu.ac.rs)

**Етнографски институт САНУ, Београд**

**ЗАНАТСКЕ СЛАВЕ**

**Апстракт.** Занатство представља битну тековину једне заједнице, али је истовремно и сведочанство о способностима и креативности људи који су се бавили одређеном врстом заната. Процес рада занатлија, односно израде занатских предмета, инспиративан је за уочавање или препознавање начина превазилажења ситуација у којима је њихова стручна помоћ била неопходна. Развој занатства у једној области тесно је повезан са инвентивношћу појединаца занатлија, али зависи и од нивоа економског развоја заједнице која исказује потребу за одређеном врстом производа.

Познато је да су занатлије као породични људи своје знање и умеће преносили на своје потомке, тако да се и по неколико генерација у једној породици бавило истим занатом. Поред породичне традиције, занатлије су узимали и младиће из околине на шегртовање. После калфенског стажа они су постајали мајстори, осамостаљивали се и на тај начин у географском смислу ширили одређени занат. Исто тако, талентовани мајстори су се трудили да своје занатско умеће усавршавају, тако да су њихови производи временом постајали бољи, квалитетнији, лепши, у естетском смислу усавршенији.

Током 19. века, са постепеним формирањем и јачањем српске државе јача и занатска делатност. Еснафске организације су имале значајну улогу у друштвеном и привредном погледу, што је утицало да се еснафски дух дубоко укорени међу занатлијама и унутар ситносопственичког трговачког сталежа. Запаженом друштвеном статусу ових организација донекле су доприносиле и еснафске славе – светковање одређеног свеца као њиховог заштитника или митског зачетника заната. У том смислу, за неке свеце – заштитнике одређених заната, поред њихове биографије која се односи на светачку традицију, постоје и предања која их доводе у везу са занатом чијег заштитника представљају.

**Кључне речи:** еснафске славе, еснафи, занати, свеци.

**Иванка Петрова**

**ivpetrova@yahoo.com**

**Институт за етнология и фолклористика с Етнографски музей**

**– Българска академия на науките, София**

**ЗАНАЯТИТЕ В СЪВРЕМЕННА БЪЛГАРИЯ**

**– МЕЖДУ НОРМАТА И СВОБОДАТА**

**Резюме.** Законът за занаятите в България задава нормативната страна на упражняването на занаяти в съвременността. Той указва правомощията и компетентностите на съответните сдружения на занаятчиите (Браншови организации, Регионални занаятчийски камари и др.). Докладът представя трудовите взаимоотношения и работата в рамките на тези сдружения, както и ползата, която занаятчиите имат от участието си в тях. Ще изследвам какви възможности, но и какви ограничения възникват пред занаятчиите днес в упражняване на професията си, как се изживяват функциите на нормативно установените сдружения, а от друга страна – в какви граници според закона занаятчиите имат свобода на действие в професионален план.

**Мария Маркова**

**m\_tarnovska@abv.bg**

**Институт за етнология и фолклористика с етнографски музей**

**– Българска академия на науките, София**

## ЗАНАЯТИТЕ В КЪРДЖАЛИ ПРЕЗ ПРИЗМАТА НА ОТНОШЕНИЯТА МЕЖДУ БЪЛГАРИ И ТУРЦИ (ПРЕЗ ПЪРВАТА ПОЛОВИНА НА ХХ В.)

**Резюме.** Темата за занаятите е често изследвана, в т.ч. и от етнолозите. Най-често се разглеждат въпросите за атрактивността на занаята, за техниката и технологията на самия му производствен процес или по отношение на естетическото въздействие на занаята и на продукта му. Тук ще се опитам да разгледам тази тема другояче, а именно през призмата на междуетническите отношения. Обект на интерпретация ще бъдат занаятите в българския град Кърджали през първата половина на ХХ в., когато започва оформянето на новата местна селищна общност, съставена от старите тукашни жители и новозаселилите се представители на няколко етнически групи. За да изведа междуетническите отношения сред занаятчиите, ще използвам архивен материал и научна литература, които ще се опитам да интерпретирам от антропологична гледна точка.

През първата половина на ХХ в. практикуването на занаятите в Кърджали е етнически диференцирано, като турците, българите, арменците, евреите, гърците, албанците и т.н. извършват различни дейности. Работата и общуването им се отличава с толерантност и честност, с липса на народностни и религиозни конфликти, с мирно съжителство. Във времето на Балканската война политическите и военните страсти разрушават частично така изградените естествени човешки контакти. Впоследствие животът и съжителството в едно селище отново възстановяват тези отношения, които са запазени и до днес.

**Никола Цекић**

[**ncekic@yahoo.com**](mailto:ncekic@yahoo.com)

**Универзитет у Нишу,**

**Грађевинско-архитектонски факултет**

**ЗАНАТСКО У АРХИТЕКТУРИ СТАРИХ ГРАДОВА**

**Резиме.** Присуство заната у изградњи старих градова у свету, из различитих историјских периода, посебно у прединдустријским друштвима, показује истанчани сензибилитет мајстора-занатлија који су умели да разумеју вредност и градитељски вешто усмере материјални развој урбархитектонског простора. У овом раду указује се на суптилност стварања екоурбархитектонских физичких структура – кућа и насеобина, на префињени укус за уметничко обликовање кућа и њихових фасадних равни, на историјско-естеске координате и сјајну временску непролазност. Иако поглед на блиску и даљу прошлост садржи слике са поједностављеним технологијима рада, оне фокусирају пажњу на велико богатство духа у ентеријерном и екстеријерном простору, које читамо кроз многобројне уникатне, уметничке детаље, патину времена и културолошки креативне, врло вредне позиције. Зидари, тесари, бравари, лимари, фарбари и друге занатлије са посебним смислом за органско међуповезивање елемената у простору показали су, на основу стечених искустава, како је могуће успоставити образац за организацију културног простора са разноликим карактеристикама. И то у ситуацији врло специфичних екоурбархитектонских, техничких услова на локалитетима. Испољили су невероватни смисао за уравнотежење артефактних и природних форми, при чему су ове друге, ради употребе аутохтоног градитељског материјала из непосредног окружења, донеле успешне функционалне антропоморфне композиције, софистицирани идентитет целина којима се диве данашње генерације.

У овом раду приказује се десет различитих примера, кроз кратак ретроспективни прилаз, којима се акцентују вредности створене занатлизацијским начином грађења – једноставним алатима и приступањем естетско-метаболичким, симбиозним обликовањем усклађених физичких структура у урбархитектонском простору, као инспиративном оквиру за неглобалистичко деловање у процесу стварања екоурбархитектонског идентитета места.

**Кључне речи:** занати, екоурбархитектура, простор, обликовање, културна разноликост, естетика.

**Душко Кузовић**

**dkuzovic@gmail.com**

**Ужице**

**Недељко Стојнић**

**Институт „Јарослав Черни“, Београд**

**О АЛАТУ ОСАЋАНСКИХ НЕИМАРА**

**Апстракт**: Осат је област у централном делу источне Босне, око града Сребренице, претежно насељена српским становништво, које се издваја од околног становништва по специфичној ношњи. Ову област карактерише богата градитељска историја. Неимари из Осата, према пореклу Срби, током читавог 19. века долазили су у западну и централну Србију. Према њима је назван посебан облик куће (кућа „осаћанка“). Изградили су велики број цркава. Живот Осаћана је чинило и обележило грађење. Сваке године, од раног пролећа до касне јесени, са торбицом пуном алата на рамену, прелазили су реку Дрину и градили Србију. Имали су специфичну организацију градитељских група, са сврхом што квалитетнијег извршења посла. Истовремено, развили су посебне начине образовања нових градитеља, како би своје знање пренели на потомке. На грађевини су користили посебан језик којим су се споразумевали, познат као баналачки или дунђерски језик. За језик говоре да им је остао од патрона дунђера, светог апостола Томе. Слава коју славе је Томиндан. Према дунђерском језику, називи за алат и елементе грађења су следећи: секира-балтија, брадва-лаза, чекић-скерак, бритва-бичажица, дрво-ормнљика, камен-чамурњаш, креч-чамурњаш сажарен, градити-банити (набањивати), сећи-масатити, црква-букурлија, кућа-кашта итд. Алат за грађење им је значио живот, те су због тога према алату показивали посебну пажњу и поштовање. У западној Србији од њих је остала сачувана прича да се алат након употребе чисти све док се из њега не може да пије вода или једе. Постојао је обичај да се изнад главе новорођенчета ставља торбица са алатом – да му се нађе за животног пута. Након смрти, на надгробним споменицима су уклесивани симболи у облику дунђерског алата. Велики број становника из Осата, током 19. века, доселио се у Србију, доносећи специфичан дух који, каже се, карактеришу радне навике, смиреност и избегавање сукоба. Овај рад је посвећен алату из осаћанске дунђерске торбице и статусу алата у животу градитеља из источне Босне и западне Србије.

**Кључне речи**: алат, архитектура Србије у 19. веку, градитељи, дунђерски алат, западна Србија, источна Босна, Осат, Осаћани.

**Ана Савић Грујић**

**anasavic81@gmail.com**

**Институт за српски језик САНУ, Београд**

**НАЗИВИ ЗАНАТЛИЈА У ЈУГОИСТОЧНОЈ СРБИЈИ**

**Апстракт**. У раду се региструју и анализирају са лексичко-семантичког аспекта називи за занатлије у призренско-тимочком дијалекту. Истраживање се темељи на корпусу од 119 дијалекатских лексема мушког рода, које су ексцерпиране из необјављеног *Антропографског речника призренско-тимочког говора* професора Недељка Богдановића. Добијени резултати упоређени су са онима до којих је дошао Борислав Првуловић у књизи *Лексика старих заната.*

**Кључне речи:** призренско-тимочки дијалекат, дијалекатска лексика, занатлије.

**Мр Тања Милосављевић**

**tanja77nis@gmail.com**

**Институт за српски језик САНУ, Београд**

**ЛЕКСИКА ЗАНАТА У СРПСКОМ ГОВОРУ ПРИЗРЕНА**

**Апстракт.** Говорити данас о занатству Призрена у доброј мери значи говорити о историји његове привреде и културе. Наше истраживање заснива се на лексичкој збирци речи из Призрена Димитрија Чемерикића, прикупљених за велики речник САНУ. Сусрет са овим записима, старијим више од пола века, омогућио нам је да, листајући картотеку, формирмо слику некадашњег Призрена, живота његове чаршије, комуникације људи различитог етноса и религије, чије је потребе поред других привредних грана задовољавало и занатство, тако развијено, па и терминолошки опремљено да се лако ширило и на подручја која су могла припадати различитим државама и народима. О томе занатству сведочи и лексика којом је некадашњи српски говор располагао, а српски народ стварао из свога искуства, позајмицама из других језика, углавном преко турског, који је дуго био и службени језик у томе граду, а у мањој мери и преко утицаја технике и културе Европе.

**Кључне речи:** српски призренски говор, занати, занатска лексика.

**Димитър Василев**

**София**

**НАРОДНИ ЗАНАЯТИ И РАБОТИЛНИЦИ – ОСНОВНА ЧАСТ ОТ ЕКСПОЗИЦИЯТА НА МУЗЕИТЕ НА ОТКРИТО**

**Резюме:** Текстът представя  експозицията на един музей на открито чрез един от основните и елементи – занаятчийските работилници. Проследява се защо демонстрирането на народни занаяти под открито небе е неизменна част от всеки скансен още от самото им създаване преди повече от 120 г. Показват се задължителните правила при изграждането на експозицията на един музей на открито, как се оформят и функционират занаятчийските работилници. Разглежда се тяхната роля за популяризиране и запазване на народната култура в музейна среда.

**Ключови думи:** занаяти, музеи, експозиция.

**Aleksandar Čučkovič**

[**cuckovic@ef.uns.ac.rs**](mailto:cuckovic@ef.uns.ac.rs)

**Univerzitet u Novom Sadu,**

**Ekonomski fakultet Subotica**

**razvoj oblikovanja upotrebnih predmeta:**

**Zanatstvo, industrijski dizajn i zanatski dizajn**

**Apstrakt.** Pre dva veka tradicionalni način proizvođenja upotrebnih predmeta počela je da potiskuje industrija, koja je, orijentisana ka inovaciji, stala da u proizvodnju uvodi nova sredstva, materijale i tehnike, što je, konačno, uslovilo pojavu nove vrste estetskog izražavanja – industrijskog dizajna. S vremenom su se različite likovne prakse našle u izmenjenim ulogama, pa je staro razlikovanje mehaničkih i slobodnih umetnosti izgubilo smisao. Kada je uspeo da ustanovi temelje vlastite oblikovne logike, područjem upotrebnih predmeta suvereno je zagospodario industrijski dizajn, dok se zanatstvo, u nastojanju da opstane, okrenulo izradi izuzetnih dekorativnih predmeta. Oba ova pristupa oblikovanju preuzela su, iako na različit način, pojedine društvene funkcije umetnosti, usled čega je ova bila prisiljena da potraži nove načine izražavanja ne bi li sačuvala svoj društveni značaj. Da ovakva podela uloga između različitih poietičkih pristupa nije konačna vidi se iz činjenice da se u skorije vreme pod okriljem zanatske prakse pojavio jedan novi pristup koji se ne oslanja isključivo na ručni rad i koji nije orijentisan na ponavljanje oprobanih rešenja, postupaka i motiva, kao što je to bio slučaj u tradicionalnom zanatstvu. Nastojeći da postignu originalna rešenja, oni koji su se posvetili tzv. „zanatskom dizajnu“ istražuju nove puteve objedinjavanja ovih raznorodnih vidova poietičkog izražavanja.

**Драган Ћаловић**

[**calovic\_dragan@yahoo.com**](mailto:calovic_dragan@yahoo.com)

**Мегатренд универзитет Београд**

**НОВИ УМЕТНИЧКИ ЗАНАТИ**

**Апстракт**. Ослањање на употребу дигиталних технологија и нових медија у савременој уметности, већ од деведесетих година двадесетог века начелно следи две линије. С једне стране, савремени уметници истражују могућности примене софтверског инжињеринга, телематике, телероботике, итд., у конципирању пројеката унутар уметности нових медија, док се, с друге стране, испитивање могућности креативне употребе дигиталних технологија креће у смеру успостављања нових уметничких заната, попут веб-дизајна, компјутерске анимације, дизајна видео-игара итд. Међутим, у савременим уметничким приступима, граница између ове две линије све чешће постаје порозна, чиме се, са аспекта теорије уметности, додатно актуелизује питање промишљања критеријума систематизације појединих остварења. У тексту ће бити разматране могућности успостављања оквира за анализу нових уметничких заната, те њиховог сагледавања у односу на уметност нових медија.

**Ljiljana Gavrilović**

**fifana@gmail.com**

**Etnografski institut SANU, Beograd**

**ZANATI U PERCEPCIJI IDEALNE STVARNOSTI**

**Apstrakt.** Interaktivne fantazije (digitalne igre, po pravilu MMORP), zasnovane na fantazijskim pričama, od samog svog nastanka nastoje da oblikuju celovite i dosledne svetove, uglavnom u srednjovekovnom (iako ne uvek i pastoralnom) maniru. Unutar tih svetova zanati imaju specifičan zadatak uspostavljanja *stvarnog* ekonomskog i socijalnog okruženja, u kome se kontinuirano obavlja svakodnevna proizvodnja, kojom se stvaraju različita dobra.

Iako su one naizgled/formalno na tragu tolkinovske opozicije *pastorala :: industrijalizacija*, direktno proistekle iz romantičarskih snova o pastoralnim idilama prošlosti, u virtuelnim svetovima sa početka 21. veka zanati se pojavljuju kao opozicija globalnim privrednim zbivanjima: onaj ko proizvodi (bilo šta, ma koliko to bilo virtuelno) sam kontroliše svoju proizvodnju, što mu daje i kontrolu nad sopstvenim životom (koju je tokom poslednje dve decenije u stvarnosti najčešće izgubio), i to ne samo u virtuelnom okruženju igre, nego – sve češće – i u realnom svetu.

Analiza zanata u svetovima digitalnih igara pokazuje na koji se način percipira idealni okvir proizvodnje, koji – osim neposredne materijalne dobiti – rezultira i ostvarenjem socijalnog i emotivnog kapitala i integralni je deo sistema koji Edvard Kastronova naziva ekonomijom želje, a koji u RL već dugo ne postoji.